Westerholt (Landkreis Rodenborg)

Westerholt () is en Dörp un Oortschop in de Gemeen Scheeßl in’n Landkreis Rodenborg, Neddersassen. Bi de Oortschop Westerholt höört ok de lüttje Oort Bult un de Hoff Emmen mit to.

 Geografie 

De Bullerbarg in’n Westen von Westerholt is een von de höögsten Bargen in’n Landkreis Rodenborg. In’n Süüdwesten liggt dat Naturschuulrebeed Stellmoor un Weichel.

De Naveröörd sünd Hetzweeg in’n Noorden, Bult un Westeresch in’n Noordoosten, Jeersdörp un Scheeßl in’n Oosten, Veersbrügg un Wohlsdörp in’n Süüdoosten, Rodenborg in’n Süden, Luhn un Stellmoor in’n Süüdwesten, Borchel un Emmen in’n Westen un Langenhörn in’n Noordwesten.

 Historie 

In’n Tweten Weltkrieg sünd 17 Soldaten ut Westerholt fullen oder vermisst.http://www.denkmalprojekt.org/2009/scheessel_kirche_wk1u2_ns.htm

 Verwaltungsgeschicht 

In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Scheeßl in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en, grötteren Landkreis Rodenborg worrn.

Von 1964 bet 1974 weer de Gemeen Westerholt Maat von de Samtgemeen Scheeßl. De Oort is an’n 1. März 1974 Deel von de Gemeen Scheeßl worrn. Dorbi sünd de Gemeen Westerholt un de Samtgemeen Scheeßl oplööst worrn. Westerholt billt nu en Oortschop mit egen Oortsbörgermeester un en Oortsraad mit acht Liddmaten.

 Inwahnertall 

 * tohoop mit Bult un Emmen

 Religion 

Westerholt is evangeelsch-luthersch präägt un höört to dat Kaspel von de Lucas-Kark in Scheeßl.

För de Kathoolschen is de Corpus-Christi-Kark in Rodenborg tostännig.

 Oortsraad 

Bi de Wahl 2016 sünd dree Plätz unbesett bleven, von wegen dat Wolfgang Kirschstein bi de Wahl för de SPD antreden is un soveel Stimmen kregen hett, dat de SPD veer Raadslüüd stellen kunn, ofschoonst Kirschstein de eenzige Person op de SPD-List weer.

Liddmaten
 2011:
 SPD: Wolfgang Kirschstein
 WfW: Volker Bammann, Ralf Münkel, Michael Miesner, Werner Miesner, Andreas Viets

 Oortsbörgermeesters 

 Tied  Börgermeester  Partei opstunns  Wolfgang Kirschstein  SPD

 Kultur 

Gedenktafeln för de Fullenen ut de twee Weltkrieg’ hängt in Scheeßl in de Kark.

 Verenen 

Westerholt hett en egene freewillige Füürwehr un en Schüttenvereen.

 Weertschop un Infrastruktur 

In’n Westen von Westerholt in Emmen liggt de Golfclub Wümm.

 Verkehr 

Dör Westerholt löppt de Kreisstraat 219, de in’n Noorden na Hetzweeg an de Landsstraat 131 ran geiht un in’n Süden bi Rodenborg an de Bundsstraat 71/75. Von de K 219 geiht na Oosten de K 216 af, de na Scheeßl an de B 75 löppt. Ans gifft dat lüttjere Straten na Borchel un Westeresch.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so teihn Kilometer in’n Noordwesten von Westerholt an de L 131.

De nächste Bahnhoff is so bi söven Kilometer wied weg in’n Oosten de Bahnhoff Scheeßl an de Bahnlien Hamborg–Bremen.

 Scholen 

Fröher harr de Oort en Volksschool mi egen Klockentoorn. De School is vondaag dichtmaakt un dor is en Kinnergoorn ünnerbrocht. De Kinner gaht nu na de Grundschool Scheeßl.

 Footnoten 

Kategorie:Oort
Kategorie:Landkreis Rodenborg (Wümm)